
ประกาศองค์การบริหารส่วนตำบลท่าดี
เรื่อง การขายทรัพย์สินที่ชำรุด เสื่อมสภาพ ไม่จำเป็นต้องใช้ในราชการ 
---------------------------------------

องค์การบริหารส่วนตำบลท่าดี  มีความประสงค์จะทำการขายทอดตลาดทรัพย์สิน ที่ชำรุด เสื่อมสภาพ ไม่จำเป็นต้องใช้ในราชการ จำนวน 85 รายการ (รายละเอียดแนบท้ายประกาศฉบับนี้) ราคากลางในการขายทอดตลาดครั้งนี้ จำนวน  24,565.-  บาท (สองหมื่นสี่พันห้าร้อยหกสิบห้าบาทถ้วน) รายละเอียดดังนี้
1. การขายทอดตลาดทรัพย์สินในครั้งนี้ โดยวิธีแบบเสนอราคา
2. ผู้มีสิทธิเสนอราคาต้องเป็นบุคคลธรรมดา หรือนิติบุคคล หรือผู้มีอาชีพรับซื้อของเก่า โดยยื่นหลักฐานดังต่อไปนี้
2.1 บุคคลธรรมดา จะต้องมีเอกสารดังต่อไปนี้

- สำเนาทะเบียนบ้าน พร้อมรับรองสำเนาถูกต้อง

- สำเนาบัตรประจำตัวประชาชน พร้อมรับรองสำเนาถูกต้องบ

- สำเนาทะเบียนการค้า หรือทะเบียนพาณิชย์ (ถ้ามี) พร้อมรับรองสำเนาถูกต้อง
2.2 นิติบุคคล จะต้องมีเอกสารดังต่อไปนี้

- สำเนาหนังสือรับรองการจดทะเบียนหุ้นส่วนบริษัท พร้อมรับรองสำเนาถูกต้อง

- สำเนาหนังสือทะเบียนภาษีมูลค่าเพิ่ม พร้อมรับรองสำเนาถูกต้อง

- สำเนาทะเบียนบ้าน พร้อมรับรองสำเนาถูกต้อง
- สำเนาบัตรประจำตัวประชาชน พร้อมรับรองสำเนาถูกต้อง
2.3 ผู้มีอาชีพรับซื้อของเก่า จะต้องมีเอกสารดังต่อไปนี้

-  สำเนาทะเบียนบ้าน พร้อมรับรองสำเนาถูกต้อง
-  สำเนาบัตรประจำตัวประชาชน พร้อมรับรองสำเนาถูกต้อง
-  สำเนาทะเบียนการค้า หรือทะเบียนพาณิชย์ (ถ้ามี) พร้อมรับรองสำเนาถูกต้อง

กำหนดการพิจารณาดูสภาพทรัพย์สิน ให้พร้อมกัน ณ สำนักงานองค์การบริหารส่วนตำบลท่าดี ในวันที่ 18 พฤศจิกายน 2558 ในเวลา 10.00 น. ถึง 12.00 น. หากผู้เข้าร่วมเสนอราคาไม่มาตรวจสอบสภาพทรัพย์สิน ให้ถือว่ารับทราบและเห็นสภาพของทรัพย์สินนั้น ๆ แล้ว หากมีความผิดพลาดใด ๆ ให้ถือว่าไม่ใช่ความผิดขององค์การบริหารส่วนตำบลท่าดี

กำหนดยื่นซองเสนอราคาในวันที่ 19 พฤศจิกายน 2558 ระหว่างเวลา 11.00 น ถึง 12.00 น ณ งานพัสดุ กองคลัง องค์การบริหารส่วนตำบลท่าดี และกำหนดเปิดซองในการเสนอราคาในวันที่ 19 พฤศจิกายน 2558 ตั้งแต่เวลา 14.00 น. เป็นต้นไป ณ ห้องประชุมสภาองค์การบริหารส่วนตำบลท่าดี (สำนักงานหลังใหม่)

ผู้สนใจเข้าร่วมเสนอราคาติดต่อขอทราบรายละเอียดและรับใบเสนอราคาได้ที่ งานพัสดุ กองคลัง องค์การบริหารส่วนตำบลท่าดี ตั้งแต่วันที่ 9 พฤศจิกายน 2558 ถึงวันที่ 18 พฤศจิกายน 2558 ตั้งแต่เวลา 08.30 น. ถึง 16.30 น.    ดูรายละเอียดได้ที่เว็บไซด์ www.thadee.go.th       หรือหมายเลขโทรศัพท์ 075-391195 ในวันและเวลาราชการ

จึงประกาศให้ทราบโดยทั่วกัน



ประกาศ ณ วันที่  9  เดือน พฤศจิกายน พ.ศ. 2558
(นายปรารถนา  พจน์จำเนียร)
นายกองค์การบริหารส่วนตำบลท่าดี
                       เอกสารการจำหน่ายทรัพย์สิน เลขที่ 1/2559
                    ตามประกาศองค์การบริหารส่วนตำบลท่าดี ลงวันที่ 9 พฤศจิกายน 2558
                              ........................................
ด้วยองค์การบริหารส่วนตำบลท่าดี มีความประสงค์จะขายทอดตลาดทรัพย์สิน โดยวิธีเสนอราคา จำนวน 85 รายการ ตามรายละเอียดดังนี้
1. เอกสารแนบท้าย และเอกสารจำหน่ายทรัพย์สิน
1.1 รายละเอียดแนบท้ายประกาศจำหน่ายทรัพย์สิน จำนวน 1 ชุด
1.2 แบบใบเสนอราคา จำนวน 1 ชุด
2. การยื่นซองใบเสนอราคา
2.1 ผู้เข้าเสนอราคาต้องยื่นใบเสนอราคาตามแบบที่กำหนดไว้ในเอกสารจำหน่ายทรัพย์สินนี้
โดยไม่มีเงื่อนไขใดๆ ทั้งสิ้น และต้องกรอกข้อความให้ถูกต้องครบถ้วน ลงลายมือชื่อผู้เสนอราคาให้ชัดเจนถูกต้อง จำนวนเงินที่เสนอราคาต้องระบุให้ตรงกันทั้งตัวเลขและตัวอักษร โดยไม่มีการขูดลบ หรือแก้ไข หากมีการขูด ลบ ตกเติม แก้ไข เปลี่ยนแปลง จะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ทุกแห่ง
2.2 ผู้เสนอราคาต้องเสนอเป็นเงินบาท และเสนอเพียงราคาเดียว โดยเสนอราคารวม ราคาต่อ
หน่วยหรือต่อรายการ ตามเงื่อนไขที่ระบุไว้ท้ายใบเสนอราคาให้ถูกต้อง ทั้งนี้ราคารวมต้องตรงกันทั้งตัวเลขและตัวหนังสือ ถ้าตัวเลขและตัวหนังสือไม่ตรงกันให้ถือตัวหนังสือเป็นสำคัญ 

2.3 ผู้เข้าเสนอราคา จะต้องเสนอราคาทรัพย์สิน ในราคาไม่ต่ำกว่า ราคากลางที่คณะกรรมการ
ประเมินไว้ โดยคณะกรรมการดำเนินการขายทอดตลาด จะแจ้งราคากลางของทรัพย์สินให้ผู้เข้าเสนอราคาทราบ
2.4 ผู้เสนอราคาต้องกำหนดเวลาขนย้ายพัสดุ ออกจากองค์การบริหารส่วนตำบลท่าดี ภายใน 5 
วัน นับแต่วันชำระเงิน โดยองค์การบริหารส่วนตำบลท่าดีจะไม่รับผิดชอบทรัพย์สิน ที่เสนอราคาได้แล้วสูญหายไป 
2.5 ผู้เสนอราคาต้องปิดผนึกซองใบเสนอราคาให้เรียบร้อย จ่าหน้าซองถึง “ประธานคณะกรรม
การพิจารณาการขาย” โดยระบุไว้หน้าซองว่า ใบเสนอราคาทรัพย์สินชำรุด เสื่อมสภาพ ตามเอกสารที่ 1/2559  ยื่นต่อเจ้าหน้าที่ผู้รับซองในวันที่ 19 พฤศจิกายน 2558      ระหว่าง เวลา 11.00 น ถึง 12.00 น ที่งานพัสดุกองคลัง องค์การบริหารส่วนตำบลท่าดี เมื่อพ้นกำหนดเวลายื่นซองใบเสนอราคาแล้วจะไม่รับซองใบเสนอราคาโดยเด็ดขาด และคณะกรรมการพิจารณาการขายจะเปิดซองใบเสนอราคา ในวันที่ 19 พฤศจิกายน 2558 ระหว่างเวลา 14.00 น. เป็นต้นไป ณ ห้องประชุมสภาองค์การบริหารส่วนตำบลท่าดี (สำนักงานใหม่)
3. หลักเกณฑ์และสิทธิในการพิจารณา
3.1 ในการเสนอราคาครั้งนี้ องค์การบริหารส่วนตำบลท่าดีจะพิจารณาตัดสินด้วยราคารวม
3.2 หากผู้เสนอราคารายใดยื่นหลักฐานเสนอราคาไม่ถูกต้องตามข้อ 2 คณะกรรมการพิจารณา
การขายจะไม่รับพิจารณาราคาของผู้เสนอราคารายนั้น เว้นแต่เป็นข้อผิดพลาดเพียงเล็กน้อยหรือผิดพลาดจากเงื่อนไขของเอกสารการจำหน่ายในส่วนที่ไม่ใช่สาระสำคัญ ทั้งนี้เฉพาะกรณีที่พิจารณาเห็นว่าเป็นประโยชน์ต่อองค์การบริหารส่วนตำบลท่าดี เท่านั้น
3.3 องค์การบริหารส่วนตำบลท่าดีสงวนสิทธิไม่พิจารณาราคาของผู้เสนอราคา โดยไม่มีการ
ผ่อนผันในกรณีดังต่อไปนี้

3.3.1 ไม่กรอกชื่อนิติบุคคล หรือบุคคลธรรมดา หรือลงลายมือชื่อผู้เสนอราคาอย่างอย่าง
หนึ่ง หรือทั้งหมดในใบเสนอราคา



3.3.2 เสนอรายละเอียดแตกต่างไปจากเงื่อนไขในเอกสารการจำหน่ายทรัพย์สินอันเป็น
สาระสำคัญหรือมีผลทำให้เกิดความได้เปรียบเสียเปรียบแก่ผู้เสนอราคารายอื่น
3.3.3 ราคาที่เสนอมีการขูดลบ ตก เติม แก้ไข เปลี่ยนแปลง โดยผู้เสนอราคามิได้ลง
ลายมือชื่อพร้อมประทับตรา (ถ้ามี) กำกับไว้
3.3.4 ในการตัดสินการเสนอราคา คณะกรรมการพิจารณาการขาย หรือองค์การบริหาร
ส่วนตำบลท่าดี มีสิทธิ์ให้ผู้เสนอราคาชี้แจงข้อเท็จจริงสภาพหรือข้อเท็จจริงอื่นใดที่เกี่ยวข้องกับผู้เสนอราคาได้ องค์การบริหารส่วนตำบลท่าดีมีสิทธิ์ที่จะไม่พิจารณา หากหลักฐานดังกล่าวไม่มีความเหมาะสมหรือไม่ถูกต้อง

3.4 องค์การบริหารส่วนตำบลท่าดีทรงไว้ซึ่งสิทธิจะไม่พิจารณาราคาสูงสุด หรือราคาหนึ่งราคาใดที่เสนอทั้งหมดก็ได้ และอาจพิจารณาเลือกผู้เสนอราคารายใดรายหนึ่ง หรือจะยกเลิกการเสนอราคาครั้งนี้เลยก็ได้ ทั้งนี้เพื่อประโยชน์ของทางราชการเป็นสำคัญ และให้ถือว่าการตัดสินขององค์การบริหารส่วนตำบลท่าดีเป็นเด็ดขาด

 4. การจ่ายเงิน และขนย้ายพัสดุ

    4.1 ผู้ชนะการเสนอราคาจะต้องจ่ายเงินสดให้กับองค์การบริหารส่วนตำบลท่าดีทันที หากไม่สามารถชำระเงินสดในคราวเดียวให้วางเงินสดไว้ไม่น้อยกว่าร้อยละ 50 ของราคาที่ประมูลได้ ส่วนที่เหลือต้องชำระ ภายใน 3 วัน นับแต่วันที่ได้รับแจ้งจากองค์การบริหารส่วนตำบลท่าดี

    4.2 เมื่อผู้ชนะการประมูลได้ชำระเงินให้กับองค์การบริหารส่วนตำบลท่าดีเรียบร้อยแล้ว จะต้องทำการขนย้ายพัสดุดังกล่าวออกจากองค์การบริหารส่วนตำบลท่าดี ภายใน 5 วัน

5. ข้อสงวนสิทธิ์ในการเสนอราคาและอื่น ๆ

    องค์การบริหารส่วนตำบลท่าดีสงวนสิทธิ์จะแก้ไขเพิ่มเติมเงื่อนไข หรือข้อกำหนดอื่น หรือให้เป็นไปตามความเห็นของอัยการสูงสุด (ถ้ามี)




องค์การบริหารส่วนตำบลท่าดี




    วันที่ 9  พฤศจิกายน 2558

